ການສັກຢາວັກຊີນ ປ້ອງກັນໂຣກ ຂອງເດັກນ້ອຍ ໄດ້ຫຼຸດລົງ ຢ່າງໜ້າເປັນຫ່ວງ
ລາຍງານອົງການອະນາໄມໂລກ ຫຼື WHO ແລະອົງການກອງທຶນເດັກ ສະຫະປະຊາຊາດ ຫຼື UNICEF ໄດ້ຖີ້ມໂທດໃສ່ການຫລຸດລົງ ໃນການຮັກສາສຸຂະພາບ ໃສ່ການລະບາດຂອງໄວຣັສໂຄໂຣນາ.
ໄດ້ມີການຫລຸດລົງທີ່ໜ້າວິຕົກ ກ່ຽວກັບຈຳນວນເດັກທີ່ໄດ້ຮັບການສັກຢາປ້ອງ ກັນພະ ຍາດຄໍຕີບ ບາດທະຍັກຫຼືເຕຕາໂນສ ແລະໄຂ້ອອກຕຸ່ມ ທີ່ອົງການສະຫະປະຊາຊາດ ໄດ້ເຕືອນ ໃນວັນພຸດວານນີ້ ອົງການອະນາໄມໂລກ ຫຼື WHO ແລະອົງການກອງທຶນເດັກ ສະຫະປະຊາ ຊາດ ຫຼື UNICEF ໄດ້ຖີ້ມໂທດໃສ່ການຫລຸດ ໃນການຮັກສາສຸຂະພາບເປັນ ປະຈຳດັ່ງກ່າວ ໃສ່ການລະບາດຂອງໄວຣັສໂຄໂຣນາ ຫົວໜ້າອົງການອະນາໄມໂລກ WHO ດຣ ເທດຣອສ ອາດານອມ ເກີເບຣ-ເຢຊຸສ ກ່າວວ່າ “ວັກຊິນເປັນເຄື່ອງມືທີ່ມີອຳນາດແຮງຢູ່ໃນປະຫວັດສາທາລະນະສຸກ ແລະ ພວກເດັກນ້ອຍກຳລັງໄດ້ຮັບການສັກຢາເພີ້ມຂຶ້ນແບບທີ່ບໍ່ເຄີຍມີ ມາກ່ອນ ແຕ່ວ່າ ການແຜ່ລະບາດຂອງໂຄວິດ-19 ໄດ້ເຮັດໃຫ້ຄວາມກ້າວໜ້າ ດັ່ງກ່າວ ຕົກຢູ່ໃນສ່ຽງ ການຫລີກລ່ຽງຄວາມເຈັບປວດ ແລະເສຍຊີວິດທີ່ເປັນ ສາເຫດໂດຍພວກເດັກນ້ອຍ ທີ່ບໍ່ໄດ້ຮັບການສັກຢາປ້ອງກັນເປັນປະຈຳນັ້ນອາດ ໃຫຍ່ກວ່າໂຄວິດ-19 ນັ້ນອີກ ” ອົງການ WHO ແລະ UNICEF ກ່າວວ່າ ເຖິງແມ່ນວ່າມີວັກຊິນໄວ້ໃຫ້ພວກ ເດັກ ນ້ອຍທີ່ຕ້ອງການນັ້ນ ພາກັນຢ້ານ ບໍ່ຢາກອອກຈາກເຮືອນ ເພາະວ່າໄວຣັສ ໂຄໂຣນາ ຫຼືມີຄວາມລໍາບາກໃນການເດີນທາງເພາະວ່າການຈຳກັດຂອງພະຍາດ ໂຄວິດ-19 ແຕ່ວ່າກ່ອນເກີດການແຜ່ລະບາດນັ້ນ ບັນດາອົງການໄດ້ກ່າວວ່າ ຄວາມຄືບໜ້າ ໃນ ການສັກຢາໃຫ້ແກ່ພວກເດັກນ້ອຍໄດ້ຫລຸດລົງ ເຂົາເຈົ້າກ່າວວ່າ ເດັກນ້ອຍ ເກືອບ 14 ລ້ານຄົນບໍ່ໄດ້ຮັບການສັກຢາຕ້ານໄຂ້ອອກຕຸ່ມ ແລະໄອຫອບໃນປີ 2019 ສ່ວນ ໃຫຍ່ຂອງພວກເດັກນ້ອຍເຫລົ່ານີ້ຢູ່ອາຟຣິກາ ຄວາມລໍາບາກດ້ານ ເສດຖະກິດຍັງ ຂັດຂວງຕໍ່ພວກເດັກນ້ອຍຢູ່ໃນບຣາຊິນ ອິນເດຍ ອິນໂດເນເຊຍ ເມັກຊິໂກ ປາກິສຖານ ແລະຟິລິບປິນຈາກການສັກຢາວັກຊິນທີີ່ມີຄວາມຈຳເປັນ ຫົວໜ້າບໍລິຫານອົງການ UNICEF ທ່ານນາງເຮັນຣິອັດຕາ ຟໍເຣ ກ່າວວ່າ “ໂຄວິດ-19 ກ່ອນໜ້ານັ້ນ ໄດ້ເຮັດໃຫ້ເປັນການສັກຢາວັກຊີນ ຊຶ່ງກ່ອນໜ້າ ນັ້ນ ມີຂຶ້ນຢ່າງເປັນປົກ ກະຕິ ກາຍເປັນບັນຫາທ້າທາຍ ພວກເຮົາຕ້ອງໄດ້ປ້ອງ ກັນບໍ່ໃຫ້ມີການຊຸດໂຊມໄປ ກວ່ານີ້ ໃນການສັກຢາວັກຊິນ ແລະເລັ່ງລັດການ ເລີ້ມໂຄງການສັກຢາ ກ່ອນການຂົ່ມ ຂູ່ຕໍ່ຊີວິດຕໍ່ພວກເດັກນ້ອຍຈາກພະຍາດ ອື່ນໆ ພວກເຮົາບໍ່ສາມາດແລກປ່ຽນວິກິດ ການນຶ່ງຂອງສຸຂະພາບໄປໃສ່ອັນ ອື່ນ ”